Bendrojo skyriaus 2017 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2017 m atliko šiuos svarbesnius darbus:


1. Parengė 2017 m. Kultūros paveldo centro (toliau – KPC) struktūros grafinio vaizdo projektus bei pareigybių sąrašą ir suderino su Kultūros paveldo departamentu prie Kultūros ministerijos (toliau – Departamentas).


2. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, dėl 2017 m. darbo krūvių. Parengė įsakymų projektus dėl KPC vairuotojų – tiekėjų 2017 m. darbo krūvių.

3. Suderinus su kitais specialistais parengė Darbuotojų priemokų už papildomą darbo krūvį įsakymų projektus, komisijų bei darbo grupių įvairiems KPC veiklos klausimams spręsti (kontrolės efektyvumo vertinimo, KPC darbo apmokėjimo sistemai parengti,  KPC darbuotojų, rengiančių Nekilnojamojo kultūros paveldo vertinimo akto projekto priedus – apibrėžtų teritorijos ribų projektus, Kultūros paveldo objektų, tapusių statinių vertingosiomis savybėmis, teisinės apsaugos panaikinimo dokumentų parengimo, Nekilnojamojo kultūros paveldo vertinimo tarybos aktų analizei atlikti, inventorizacijai atlikti ir kt.) sudarymo įsakymų projektus. Kartu su kitais padalinių vadovais parengė Apibrėžtų teritorijų, apsaugos zonų bei vietovių ribų planų užsakymų rengimo kontrolės įsakymo projektą, parengė  KPC tarnybinių lengvųjų automobilių kuro normų nustatymo, KPC turto nurašymo įsakymo projektus, GPNS imtuvo perdavimo – priėmimo tvarkos aprašo projektą..

4. Parengė darbuotojų 2017 m. kasmetinių atostogų grafiką, rengė įsakymų projektus dėl grafiko keitimo. Parengė KPC skyrių ir poskyrių nuostatų ir darbuotojų pareigybių aprašymus, darbuotojų tarnybinių atlyginimų koeficientų perskaičiavimą bei suderinus su Departamentu, atliko darbo sutarčių pakeitimus. 

5. Parengė KPC 2017 m. supaprastintų viešųjų pirkimų numatomų pirkti prekių, paslaugų ir darbų planą. Parengė KPC viešųjų pirkimų organizavimo tvarką, Viešųjų pirkimų komisijos darbo reglamentą. Organizavo 164 supaprastintus mažos vertės viešuosius  pirkimus. Sudarė 37 ilgalaikes sutartis. Dalyvavo viešuosiuose pirkimuose kaip paslaugų tiekėjas, laimėjo 3 konkursus.
7. Pradėjo archyvuoti 2015 metų Specialiosios veiklos ir veiklos organizavimo bylas. Pagal direktoriaus patvirtintą 2017-04-28 įsakymą Nr. Į-34 „Dėl kultūros paveldo objektų, tapusių vertingomis savybėmis, teisinės apsaugos panaikinimo dokumentų parengimo darbo grupės sudarymo“ parengė objektų apskaitos dokumentus teisinės apsaugos naikinimui pagal suderintą grafiką. Teikė prašomą informaciją Lietuvos Valstybės Naujajam archyvui patikrinimo metu. 


 8. Atliko smulkius, skubius KPC inventoriaus, kompiuterinių tinklų, elektros instaliacijos, santechnikos remonto darbus. Atliko KPC dalies patalpų paprastojo remonto darbų įkainių ir lėšų poreikio skaičiavimus ir vykdė susirašinėjimą su Departamentu ir rangovais, koordinavo remonto darbus. Vykdė reikiamo inventoriaus ir medžiagų pirkimus, jų perdavimą darbuotojams bei nurašyto turto ir atsargų likvidavimą.

9. Atliko kompiuterių bei kitos orgtechnikos priežiūros darbus: dalies kompiuterių operacinės sistemos ir programų perinstaliavimas, naujų kompiuterių paruošimą vartotojams, naujų „laisvai naudojamų“ (free) programų instaliavimas, kompiuteriuose susikaupusių nereikalingų sistemos sukurtų duomenų valymą, naujų periferinių įrenginių instaliavimą ir paruošimą darbui, serverio duomenų sisteminimą, kaupimą, paruošimą vartotojams, serverio programų konfigūravimą, atnaujinimą. Atliko KPC tinklapio atnaujinimą.

  
10. Atliko priežiūrą ir nesudėtingą tarnybinių automobilių remontą, vežė KPC specialistus į  komandiruotes.

